L'escoleta de Corea rep el premi de la Fundació Sambori
20 octubre 2020

## L'escoleta de Corea rep el premi de la Fundació Sambori20 octubre 2020Última actualització: 14 juliol 2025

![](../gestion/img/ao0621-copia.jpg)  
  

L'escoleta de Corea ha obtingut un dels premis Sambori atorgats durant la celebració de la vint-i-dosena edició del concurs literari que organitza la Fundació Sambori. Aquests guardons reconeixen les millores implantades en els centres destinades a millorar la qualitat de l'ensenyament en valencià i la normalització lingüística.

Per aquesta raó, l'alcaldessa de Gandia, Diana Morant, i els regidors Jose Manuel Prieto i Carmen Fuster van rebre ahir en el despatx d'alcaldia a Amparo Domínguez, directora de l'escoleta de Corea, qui ha estat acompanyada per les coordinadores de la Xarxa Municipal d'Escoletes, María Banyuls i Rosana Peiró; i per Pilar Martínez, presidenta de l'Associació Comarcal Sambori.

Durant la recepció Morant, Fuster i Prieto van felicitar la plantilla de l'escoleta de Corea en particular i a totes les persones que formen part de la xarxa Municipal d'Escoletes de la ciutat per l'excel·lent treball formatiu que realitzen amb els més xicotets de la ciutat.